এ প্রসঙ্গে জানতে চাইলে আওয়ামী লীগের প্রেসিডিয়াম সদস্য এবং কৃষিমন্ত্রী মতিয়া চৌধুরী যুগান্তরকে বলেন, অনেক প্রতিবন্ধকতা সৃষ্টির অপচেষ্টা সত্ত্বেও ২০১৪ সালের ৫ জানুয়ারি নির্বাচন হয়েছিল বলেই দেশে গণতন্ত্র সমুন্নত আছে। দেশ গণতান্ত্রিক চর্চায় এগিয়ে যাচ্ছে, গণতান্ত্রিক ধারা শক্তিশালী হয়েছে। কেননা স্থানীয় বা জাতীয় যে নির্বাচনই বলুন, সেগুলো সুষ্ঠু হচ্ছে, মানুষ নির্বিঘে–নির্ভয়ে এবং স্বাধীনভাবে তাদের ভোটাধিকার প্রয়োগ করতে পারছে। একটি গণতান্ত্রিক সরকার দেশ পরিচালনা করছে বলে সেটি সম্ভব হয়েছে।